Caenorhabditis elegans

***Caenorhabditis elegans***  je slobodnoživeća, prozirna nematoda, dužine oko 1&nbsp;mm, koja živi u umjerenom okruženju tla. To je tipska vrsta svog roda. Ime je mješavina riječ grčkog *caeno–* (=nedavno) + *rabditis* (=štapićasto) καινός (caenos) = novo, nedavno; ῥάβδος (rabdos) = štap, štapić, i latinskog *elegans* (=elegantan). U 1900., Maupas prvobitno ga je nazvao *Rhabditides elegans*.  Osche smjestio ga je u podrod * Caenorhabditis*, 1952. i 1955. godine, a Dougherty podigao je *Caenorhabditis* u status roda.

*C. elegans* je nesegmentirana pseudocoelomata i nema respiratorni ili cirkulacijski sistem. Većina ovih nematoda su hermafroditi, a nekoliko ih je mužjaka. Mužjaci imaju specijalizirane repove za parenje koji uključuju bodljaste spikule

## Anatomija
 *C. elegans*]]
*C. elegans* je nesegmentirana, crvolika i bilateralno simetrična. Ima kutikulu (žilavi vanjski omotač, kao egzoskelet), četiri glavne epidermne vrpce i telesnu šupljinu pseudocoelom. Također ima neke od istih organskih sistema kao i viš životinje. Otprilike jedna od hiljadu jedinki je muškog spola, a ostale su hermafroditi. Osnovna anatomija *C. elegans* uključuje usta, ždrijelo, crijevo, gonade i kolagensku vanjsku kutikulu. Kao i sve nematode, nemaju ni sistem cirkulacije ni respiratorni sistem. Četiri trake mišića koji polaze duž tijela povezani su s neuronskim sistemom, koji omogućava mišićima da pokreću tijelo životinje samo kao leđno ili trbušno savijanje, ali ne lijevo ili desno, osim glave, gdje su četiri kvadrantna  mišića povezana nezavisno jedan od drugog. Kada talas kontrakcija leđnog / trbušnog mišića krene s leđa na prednji dio životinje, ona se pokreće unatrag. Kada se kontrakcija pokrene sprijeda i krene straga duž tijela, životinja se pokreće prema naprijed. Zbog ove leđno/ trbušne orijentacije u izvijanju tijela, svaka normalna pokretna jedinka ima tendenciju da leži na lijevoj ili desnoj strani, kada se posmatra kako prelazi vodoravnu površinu. Vjeruje se da skup grebena na bočnim stranama tjelesne kutikule, „krila“, daje životinji dodatnu vuču tokom ovih pokreta savijanja.

S obzirom na  metabolizam lipida, *C. elegans* nema specijalizirano masno tkivo, pankreas, jetru, pa čak ni krv za isporuku hranljivih sastojaka u poređenju sa sisarima. Neutralni lipidi se, umjesto toga, skladište u crijevima, epidermi i embrionima. Epiderma odgovara adipocitima sisara jer je glavni depo triglicerida.

Ždrijelo je mišićna pumpa za hranu u glavi, koja je u presjeku trouglasta.  Melje hranu i prenosi je direktno u crijeva. Skup "ćelija-ventila" povezuje ždrijelo sa crijevom, ali nije razumljivo kako ovaj ventil djeluje. Nakon probave, sadržaj crijeva oslobađa se preko rektuma, kao što je slučaj sa svim ostalim. Ne postoji direktna veza između ždrijela i  kanala za izlučivanje, koji funkcionira u oslobađanju tečnog urina.

Mužjaci imaju jednoslojnu spolnu žlijezdu, *vas deferens* i rep specijaliziran za parenje, koji uključuje spikule. Hermafroditi imaju dva jajnika, jajovoda i speratoteku i jednu maternicu. 
thumb|right|Anatomski dijagram mužjaka *C. elegans*

Neuroni *C. elegans* sadrže dendrite koji se protežu od ćelije da bi primili neurotransmitere u procesu koji se proteže do nervnog prstena ("mozak") za sinapsnu vezu između neurona. Najveća razlika u odnosu na ostale gliste je u tome što *C. elegans * ima motorne pobudne i inhibitorne neurone, poznate kao holinergični i gabaergični neuroni, koji jednostavno djeluju kao dodatna regulacija za majušno biće. Oni nemaju uticaj na nervni sistem, osim što reguliraju impulse neurona.

## Također pogledajte 
* Nematoda
* Bioluminiscencija

## Reference
## Dopunska literatura 
* 
* 
* 

## Vanjski linkovi
* Brenner S (2002) Nature's Gift to Science. In. http://nobelprize.org/nobel_prizes/medicine/laureates/2002/brenner-lecture.pdf  (also Horvitz and Sulston lectures)
* WormBase – an extensive online database covering the biology and genomics of *C. elegans* and other nematodes
* WormAtlas – online database on all aspects of *C. elegans* anatomy with detailed explanations and high-quality images
* WormBook – online review of *C. elegans* biology
* AceView WormGenes – another genome database for *C. elegans*, maintained at the NCBI
* *C. elegans* II – a free online textbook.
* WormWeb Neural Network – an online tool for visualizing and navigating the connectome of *C. elegans*
* *C. elegans* movies – a visual introduction to *C. elegans*
* *Caenorhabditis elegans* at eppo.int


Kategorija:Modelni organizmi
Kategorija:Nematode
Kategorija:Beskičmenjaci
Kategorija:Fauna Bosne i Hercegovine